עונת 2024/2025 בליגת האלופות

עונת 2024/2025 בליגת האלופות של אופ"א צפויה להיות העונה ה-70 בה מתקיים טורניר הכדורגל שמאורגן על ידי אופ"א, והעונה ה-33 במתכונת החדשה מאז שונה שם הטורניר מגביע אלופות אירופה למועדונים לליגת האלופות. זו תהיה העונה הראשונה בה יתקיים הפורמט החדש, טורניר בשיטה השווייצרית 

הזוכה בתואר תשחק נגד זוכת הליגה האירופית בסופר קאפ האירופי, תקבל כרטיס לליגת האלופות בעונת 2025/2026 ותעפיל לגביע העולם למועדונים 2025.

הגמר ייערך באליאנץ ארנה, מינכן, גרמניה. ב-31 במאי 2025.

העפלה 
83 קבוצות מ-53 מתוך 55 התאחדויות הכדורגל החברות באופ"א צפויות להשתתף בעונת 2024/2025 בליגת האלופות (היוצאות מהכלל הן ליכטנשטיין לה אין ליגה מקומית, ורוסיה שהושעתה מתחרויות אופ"א בעקבות המלחמה באוקראינה). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות.
 ליגות המדורגות במקומות 5-1 שולחות 4 נציגות.
 הליגה המדורגות במקום ה-6 שולחת 3 נציגות.
 ליגות המדורגות במקומות 15-7 שולחות 2 נציגות.
 ליגות המדורגות במקומות 55-16 (למעט ליכטנשטיין ורוסיה) שולחות נציגה אחת.
 מחזיקות הגביע בליגת האלופות ובליגה האירופית זכאיות לכרטיס נוסף אם לא זכו בו במסגרת הליגה המקומית שלהן.
 שתי הליגות שזכו במירב נקודות הדירוג בעונת 2023/2024 שולחות נציגה נוספת לשלב הליגה.

דירוג הליגות 
הדירוג לעונת 2024/2025 הוא דירוג הליגות לשנת 2023, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2018/2019 עד 2022/2023.

חלוקת הקבוצות לפי שלב 

עקב השעייתה של רוסיה מכל התחרויות האירופיות לעונת 2024/2025 בוצעו השינויים הבאים:
 אלופת הליגה המדורגת 23 (שוודיה) ואלופת הליגה המדורגת 24 (פולין) יתחילו את דרכן בשלב המוקדמות השני (במקום בשלב המוקדמות הראשון).

במקרה שהזוכה בליגת האלופות בעונת 2023/2024 תעפיל לשלב הליגה דרך הליגה המקומית שלה הקבוצה עם הדירוג הגבוה ביותר (מסלול האלופות בלבד) תעפיל ישירות לשלב הליגה.

במקרה שהזוכה בליגה האירופית בעונת 2023/2024 תעפיל לשלב הליגה דרך הליגה המקומית שלה (הקבוצה עם הדירוג הגבוה ביותר (מסלול האלופות או מסלול הליגה) תעפיל ישירות לשלב הליגה.

הקבוצות 
מיקום הקבוצה בליגה המקומית של העונה הקודמת מוצג בסוגריים
 TH: מחזיקת הגביע בליגת האלופות.
 EL: מחזיקת הגביע בליגת האירופית.
 1, 2, 3, 4 וכו': המיקום בו סיימה הקבוצה בליגה המקומית שלה.
 אקסטרה: מקום נוסף עבור הקבוצות מהליגות שהשיגו את הניקוד הגבוה ביותר בעונת 2023/2024
 שלבי המוקדמות השני והשלישי, ומחזור הפלייאוף מחולקים לשני מסלולים, מסלול האלופות ומסלול הליגה.

לוח זמנים

שלב המוקדמות

שלב המוקדמות הראשון 
שלב זה יורכב מ־30 קבוצות שישחקו זו נגד זו בשני סיבובים, כאשר 15 המנצחות בסיכום שני המשחקים יעפילו לשלב המוקדמות השני. מבין הקבוצות המפסידות, 14 יועברו לשלב המוקדמות השני בקונפרנס ליג, ו־1 תועבר לשלב המוקדמות השלישי בקונפרנס ליג, בחלוקה שתקבע מראש בהגרלה. הסיבוב הראשון יערך ב־9–10 ביולי 2024, והסיבוב השני ב־16–17 ביולי 2024.

שלב המוקדמות השני 
הסיבוב הראשון יערך ב־23–24 ביולי 2024, והסיבוב השני ב־30–31 ביולי 2023. בסך הכול ישתתפו בשלב זה 30 קבוצות, והן יחולקו לשני מסלולים:
 מסלול האלופות (24 קבוצות): 9 קבוצות שיתחילו את דרכן בטורניר בשלב זה, ו-15 המנצחות בשלב המוקדמות הראשון.
 מסלול הליגה (6 קבוצות): 6 קבוצות שיתחילו את דרכן בטורניר בשלב זה.

הקבוצות ישחקו זו נגד זו בשני סיבובים בשיטת בית-חוץ, כאשר המנצחת בסיכום שני המשחקים תעפיל לשלב המוקדמות השלישי, המפסידות בשלב זה במסלול האלופות יועברו לשלב המוקדמות השלישי בליגה האירופית במסלול האלופות. והמפסידות בשלב זה במסלול הליגה יועברו לשלב המוקדמות השלישי בליגה האירופית במסלול הליגה.

שלב המוקדמות השלישי 
הסיבוב הראשון יערך ב־6–7 באוגוסט 2024, והסיבוב השני ב־13 באוגוסט 2024. בסך הכול ישתתפו בשלב זה 20 קבוצות, והן יחולקו לשני מסלולים:
 מסלול האלופות (12 קבוצות): 12 המנצחות בשלב המוקדמות השני.
 מסלול הליגה (8 קבוצות): 5 קבוצות שיתחילו את דרכן בטורניר בשלב זה, ו-3 המנצחות בשלב המוקדמות השני במסלול הליגה.

הקבוצות ישחקו זו נגד זו בשני סיבובים בשיטת בית-חוץ, כאשר המנצחת בסיכום שני המשחקים תעפיל לשלב הפלייאוף, המפסידות בשלב זה במסלול האלופות יועברו לשלב הפלייאוף בליגה האירופית. והמפסידות בשלב זה במסלול הליגה יועברו לשלב הליגה בליגה האירופית.

שלב הפלייאוף 
הסיבוב הראשון יערך ב־20–21 באוגוסט 2024, והסיבוב השני ב־27–28 באוגוסט 2024. בסך הכול ישתתפו בשלב זה 14 קבוצות, והן יחולקו לשני מסלולים:
 מסלול האלופות (10 קבוצות):4 קבוצות שיתחילו את דרכן בטורניר בשלב זה, ו-6 המנצחות בשלב המוקדמות השלישי במסלול האלופות.
 מסלול הליגה (4 קבוצות): 4 המנצחות בשלב המוקדמות השלישי במסלול הליגה.

הקבוצות ישחקו זו נגד זו בשני סיבובים בשיטת בית-חוץ, כאשר המנצחת בסיכום שני המשחקים תעפיל לשלב הליגה, המפסידות בשלב זה יועברו לשלב הליגה בליגה האירופית.

שלב הליגה 
36 הקבוצות שיעפילו לשלב הליגה לא יוגרלו לבתים. במקום זאת, כולן יתחילו את התחרות יחד בליגה אחת, כאשר כל קבוצה תשחק מול שמונה קבוצות אחרות. 36 הקבוצות יחולקו לארבעה דרגים שיכילו 9 קבוצות כל אחד על סמך דירוג אופ"א. כל קבוצה תשחק ארבעה משחקים בבית וארבעה משחקים בחוץ, אחד בבית ואחד בחוץ נגד קבוצה אחת מכל דרג. הדרגים יתתבססו על העקרונות הבאים:

דרג א' יכיל את מחזיקת הגביע בליגת האלופות ואת 8 הקבוצות בעלות דירוג אופ"א הגבוה ביותר בסיום העונה הקודמת.

דרגים ב', ג' ו-ד' יכילו את שאר הקבוצות בעלות דירוג אופ"א הגבוה ביותר בסיום העונה הקודמת מהגבוה לנמוך.

8 הקבוצות עם הניקוד הגבוה ביותר בתום 8 מחזורים יעפילו ישירות לשלב שמינית הגמר, בעוד מקומות 9–24 יתמודדו בשלב הנוקאאוט הראשוני על 8 המקומות הנוספים בשמינית הגמר.

ראו גם 
 עונת 2024/2025 בליגה האירופית
 עונת 2024/2025 בקונפרנס ליג

הערות שוליים 

2024/2025
תחרויות כדורגל ב-2024
תחרויות כדורגל ב-2025